open-index/open-wikipedia-markdown huggingface dataset:
Stratos-demningen

**Stratos-demningen** er en demning som gir kraft til et vannkraftverk i elva Akheloos i det vestlige Hellas. Installert total vannkrafteffekt er 156,2 MW, fordelt på 4 turbiner. Demningen ble bygget i 1989 og ligger nord for byen Agrinio og like vest for tettstedet Stratos, hvorfra den har sitt navn. Demningen skaper det kunstige reservoaret Stratossjøen, og er den tredje demningen i elva Akheloos' løp, etter Kremasta-demningen og Kastraki-demningen.
Lopra

**Lopra** (foreldet dansk skrivemåte: *Lobra*) er en bygd på Færøyene. Den ligger innerst i Lopransfjørður, en fjordarm av Vágsfjørður, på Suðuroy. Lopra ligger i Sumbiar kommuna. Den 1. januar 2021 hadde Lopra 83 innbyggere.

Lopra ble grunnlagt som en *[[niðursetubygd]]* av nybyggere fra Sumba i 1834. Det lå også en hvalfangststasjon på stedet. På 1800-tallet var storhvalfangst ved Færøyene av økonomisk betydning. Hvalfangtstasjonen i Lopra ble nedlagt i 1953. Siden 1950-årene har Lopra vært en fiskerihavn med fiskemottak. I siste halvdel av 1900-tallet stod seriegründeren Jákup Joensen for en del av denne virksomheten.

Havnen i Lopra var utgangspunkt for prøveboringer etter olje på færøysk sokkel i 1980- og 1990-årene, men ingen funn viste seg å være drivverdige. 

Nabobygdene Lopra og Akrar har en felles menighetskirke på Leiti.

## Referanser


## Eksterne lenker
*
Gush Emunim

**Gush Emunim** var en israelsk politisk bevegelse som besto av nasjonalreligiøse jøder som mente at de var forpliktet til å etablere jødiske bosetninger i de okkuperte områdene på Vestbredden og Gaza. Bevegelsen ble startet etter Israels erobringer under seksdagerskrigen i 1967, men gruppen var ikke formelt etablert som en organisasjon før i 1974. Gush Emunim eksisterer ikke lenger, men mange tidligere aktivister har og har hatt ledende verv i Yesha-rådet, det politisk valgte organet for bosetterne på Vestbredden. Yesha er et akronym for Yehuda, Shomron og 'Aza, de hebraiske navnene for Vestbredden og Gaza.
Eva Røine

**Eva Røine** (født 11. desember 1928 i Mysen) er en norsk psykolog og forfatter. Hun har vært skuespiller og journalist og var den første «Miss Norway», med deltakelse i «Miss World»-konkurransen i USA i 1952. Med toårig teaterutdannelse fra London, ble hun ansatt ved Folketeatret og var med fra åpningen i 1952 til 1955. Fra 1955 til 1959 var hun ansatt som journalist i Dagbladet, og fra 1963 til 1968 pressesekretær ved Nationaltheatret. Eva Røine har kriminologi og teatervitenskap mellomfag og magistergrad i psykologi 1976. Med praksis fra Ullevål avdeling 16, barneavdelingen, og Modum ble hun spesialist i klinisk psykologi i 1985. Hun var gift med Jørgen Juve, født 1906.

## Psykodramatisk aktivitet
I begynnelsen av 1970-årene ble Eva Røine kjent med den psykoterapeutiske metoden psykodrama, blant annet i USA. Et avgjørende møte var med skaperen av metoden, psykiateren, filosofen og poeten Jacob L. Moreno (1889–1984). Da Eva Røine var ansatt ved avdeling 16., Ullevål sykehus, fikk hun til rådighet et eget teater i kjelleren, for pasientene og veiledning av personalet. I 1985 ble hun engasjert ved Det Åpne Teater av gründeren Anne May Nilsen, hvor hun deltok i manusforberedelser og prøveoppsetninger. I 1986 grunnla Eva Røine sammen med kollegaen Monica Westberg Norsk Psykodramaskole, fra 1992 kalt Norsk Psykodramainstitutt, nå med hovedkontor i Oslo. Eva Røine var daglig leder fra 1986 til 2004. Hun var visepresident i Psychodrama Institut for Europa fra 1991 til 2004. Hun har arbeidet med utdannelsen innen psykodrama i mange land, vesentlig i Øst-Europa.

## Bibliografi
Eva Røine har skrevet 
* *Teaterkunnskap* (Elingaard brevskole 1965 ) sammen med Erik Pierstorff og Carl Ludwig Bugge, 
* *[[Psykodrama - psykoterapi som eksperimentelt teater]]*, Aschehoug 1978 (ny utgave *Psykodrama – Om å spille hovedrollen i sitt eget liv* (Artemis forlag 1992 ), oversatt til engelsk og polsk.

## Referanser


## Eksterne lenker
*
USAs okkupasjon av Den dominikanske republikk

**[[USA]]** okkuperte **[[Den dominikanske republikk]]** fra 1916 til 1924. Dette er i ettertid ansett som en del av Banankrigene.

Årsaken for okkupasjonen var å fjerne landets leder Desiderio Arias og gjenopprette en stabil økonomi og rolige tilstander i landet. Ettersom okkupasjonen fortsatte, bygde USA ut landets infrastruktur, gjenopprettet ro og orden, og lagde for første gang i landets historie veiforbindelser mellom alle regionene. 

Okkupasjonen hadde imidlertid også sine brutale sider. I 1920 skrev den katolske erkebiskop av hovedstaden Santo Domingo, Adolfo Alejandro Nouel y Bobadilla, en protest til den amerikanske ambassadør William W. Russell der han protesterte mot den amerikanske intervensjonen, og dens brutaliteter. I protestskrivelsen fremholdt han blant annet:

::*«Det er sant at det dominikanske folk under den politiske uro har opplevd uberettiget forfølgelse, brudd på individuelle rettigheter, utallige henrettelser og så videre, og det mer enn én gang. Likevel ble den aldri utsatt for [[kinesisk vanntortur]], brenning av kvinner og barn, trelldom, jakt etter menn på [[savanne]]n som var de ville dyr, og sleping av en sytti-år gammel mann fra halen til en hest midt på lyse dagen i hovedgaten i [[Hato Mayor]]»*

Selv om okkupasjonen gjorde levestandarden på Den dominikanske republikk bedre, reagerte mange av landets innbyggere på at de mistet sin suverenitet til utlendinger som ikke engang snakket spansk. En geriljagruppe fikk støtte fra lokalbefolkningen, og slåss mot amerikanerne helt til 1921, da de ble beseiret. USA trakk seg tilbake i 1924.
## Referanser


## Se også
*Liste over kriger USA har deltatt i
Feronia

**Feronia** kan sikte til:

* Feronia (mytologi), en gudinne i etruskisk og romersk mytologi
* ''Feronia'' (zoologi), et alternativt vitenskapelig navn på løpebillene i slekten *Poecilus*
* ''Feronia'' (botanikk), et alternativt vitenskapelig navn på slekten *Limonia* i rutefamilien
* 72 Feronia, en asteroide
Singi

**Singi** er en hyttebebyggelse og et område ved fjellet Kebnekaise i Sverige, vest for Siŋŋičohkka i skjæringspunktet mellom Láddjuvággi og Tjäktjavagge. Kungsleden passerer Singi. Overnattingsstedene i hyttebebyggelsen drives av Svenska Turistföreningen.
Plaisir d’amour

**«Plaisir d'amour»** er en klassisk, fransk kjærlighetssang skrevet av Jean-Paul-Égide Martini (1741&ndash;1816).

## Om sangen
Sangen, opprinnelig komponert i 1780, hentet sin tekst fra et dikt av Jean-Pierre Claris de Florian (1755&ndash;1794), som finnes i hans kjærlighetsroman *Célestine*.

«Plaisir d'amour» ble arrangert for orkester av Hector Berlioz (1803&ndash;1869). Selv om den har blitt bearbeidet til et stykke popmusikk, ble den skrevet i klassisk stil i den romantiske perioden.

Den tidligste innspillingen av sangen synes å ha vært med barytonsangeren Emilio de Gogorza (1872&ndash;1949). Den ble spilt inn 21. mai 1902 og utgitt på Victor 1405.

Den ble fremført av Irene Dunne i spillefilmen *[[Love Affair|Stevnemøte]]* (*[[Love Affair]]*) (1939). Maria Ouspenskaya ledsaget henne på piano.

Senere, notable tolkninger av sangen innbefatter Joan Baez (1961), Brigitte Bardot, Karrin Allyson (1999) og Charlotte Church.

«Plaisir d'amour» ble også sunget av et barnekor i *The Breaking Point*, en episode av HBO's TV-miniserie fra den andre verdenskrig, *[[Krigens brorskap]]*.

Melodien ble senere gjenbrukt for sangen «My Love Loves Me» (fremført av Anita Carter), «Lonely Girl» (fremført av Jerry Minton) og for den populære sangen «Can't Help Falling in Love» (fremført av Elvis Presley), selv om ingen av dem bruker dens tekst eller oversettelser av den.

## Coverversjoner

*Franco Battiato (1991 – på *Come un cammello in una grondaia* (EMI Records))
*Andrea Bocelli
*Nick Drake spilte den i 46 sekunder etter at han avsluttet sitt album *Pink Moon*, ikke utgitt før 26. oktober 2004 på *A Treasure*
*Marianne Faithfull (1965)
*Barbara Hendricks
*Emmylou Harris (2003 – på *Stumble into Grace* (Nonesuch Records))
*Lorri Lail med Curt Akerlinds ensemble. Innspilt i Stockholm cirka 30. januar 1946. Utgitt på His Master's Voice X&nbsp;7173 og på His Master's Voice A.L.&nbsp;2899 (i Norge) 
*Helmut Lotti
*Eddy Mitchell
*Diego Modena
*Nana Mouskouri (1997)
*Marie Denise Pelletier (2000)
*Yvonne Printemps
*Ivan Rebroff
*Tino Rossi (1955)
* Gheorghe Zamfir

## Norske versjoner
Inga Lærum Liebich, Knut Petter Knutsen, Lars Børke, Arne Riis samt Leif Roar Øyås har skrevet norske tekster. De norske titlene er identisk med den franske.

## Referanser
Wow!-signalet

**Wow!-signalet** var et sterkt smalbånds radiosignal oppdaget av Dr. Jerry R. Ehman den 15. august 1977, mens han jobbet ved SETI-prosjektets Big Ear radioteleskop, ved Ohio State University. Signalet hadde de typiske kjennetegnene man finner ved ikke-jordiske signaler som har sin opprinnelse utenfor solsystemet. Signalet varte i 72 sekunder, men har aldri blitt observert igjen.
Ehman ble så overrasket over hvor godt signalet matchet den typiske karakteristikken til et interstellart signal, at han skrev «Wow!» i margen på utskriften, derav navnet «Wow!-signalet».
Torneträsk

**Torneträsk** eller **Torne träsk** (nordsamisk: *Duortnosjávri*, finsk: *Torniojärvi*) er en innsjø i det nordvestlige Lappland i Kiruna kommune i Sverige, med et areal på . 

Torneträsk er Sveriges sjette eller syvende (avhengig av hvordan man regner) største innsjø, og Skandinavias største fjellsjø. Den befinner seg innenfor en fordypning skapt av en isbre. Innsjøen er mer enn 70 kilometer lang og 11 kilometer bred, og er Sveriges nest dypeste innsjø, med en dybde på 168 meter. Innsjøen har et vannvolum på 17,1 milliarder kubikkmeter.

Innsjøens største tilførselselv er Abiskojåkka, og den har utløp gjennom Torneälven. Dens nedbørfelt er .

Innsjøen er vanligvis islagt fra desember til juni.

Langs størsteparten av Torneträsks sørlige strender går Europavei 10 og Malmbanan. På vestsiden av innsjøen ligger stedene og turistanleggene Abisko og Björkliden.

Nord for innsjøen er området stort sett uberørt, med nasjonalparker på både norsk og svensk side av grensen. Snøscootertrafikk er tillatt bare på selve innsjøen, som også er et populært område for sportsfiske. Om våren, spesielt i helgene, reiser mange fra Kiruna for å bedrive isfiske på sjøen. Et årlig arrangement som lokker mange fiskere er *Lapplandsmästerskapet* i isfiske, som arrangeres ved Stenbacken.

Sjøens økologiske status klassifiseres gjennomgående som «høy». Men kjemisk er sjøen betydelig påvirket av luftbårne forurensninger, spesielt polybromert difenyleter PBDE (flammehemmere) og kvikksølvforbindelser. Dette gjelder generelt alt vann i Skandinavia.

## Se også
*Liste over innsjøer i Skandinavia

## Referanser




## Eksterne lenker
*
Tonka Obretenova

**Tonka Obretenova** (bulgarsk: ; født 1812, død 27. mars 1893 i Rousse, Bulgaria), også kjent som **baba Tonka** (bestemor Tonka) var en bulgarsk revolusjonær i kampen mot det ottomanske styret.

Hennes foreldre Toncho Postavchiyata (Тончо Поставчията) og Minka Toncheva (Минка Тончева) kom fra landsbyen Tsjerven. Hun giftet seg med Tiho Obretenov — en kjent skredder i Ruse. De fikk sju barn (fem sønner og to døtre) som alle deltok i den bulgarske revolusjonære bevegelsen. Obretenova selv deltok også i den revolusjonære komiteen og ble kjent for å skjule en rekke revolusjonære ledere. Den revolusjonære komiteen i Ruse som var den viktigste i Bulgaria, ble stiftet av Tonkas sønn Nikola Obretenov, i hennes hjem.  Baba Tonka gravla Stefan Karadzha, en sentral person i revolusjonen og hun bevarte også hans hodeskalle.


Fil:Baba Tonka II.JPG|Monument over Tonka Obretenova i Ruse


## Referanser
Bjarne Magnus Iversen

**Bjarne Magnus Iversen** (født 30. mars 1942, død 5. august 2011) var en norsk lege og medisiner. Han var professor ved Institutt for indremedisin, Universitetet i Bergen.

Iversen ble i 1968 cand.med. fra Universitetet i Bergen. I 1981 avla han den medisinske doktorgrad ved samme institusjon med avhandlingen *The effect of hypertension on experimental glomerulonephritis in rats*. Han er særlig kjent for sitt arbeid med nyreforskning og er ekspert på nyresykdommer. Iversen har siden 1971 arbeidet ved Haukeland universitetssykehus. han ble tilknyttet universitetet i Bergen som prosessor II i 1988 og har siden 1999 vært professor ved dette universitetet.

Det kongelige hoff kunngjorde 10. oktober 2009 at kongen har utnevnt Iversen til ridder av 1. klasse av St. Olavs Orden «for fortjenste av norsk medisin.»

## Referanser


## Eksterne lenker
* 	
*
Skålevik

**Skålevik** er et tettsted i Kristiansand kommune i Agder. Tettstedet har  innbyggere per 1. januar , og ligger på Flekkerøy omtrent 14 kilometer sør for kommunesenteret Kristiansand.

## Referanser
Strai

**Strai** er en bygd og tidligere tettsted i Kristiansand kommune i Agder, og ligger ved Otra, omtrent åtte kilometer nord for Kristiansand sentrum. Torridal kirke ligger her. Bygda ble regnet av Statistisk sentralbyrå som et tettsted inntil 2012, da beregningsmetodikken ble endret. Siden har Strai inngått som en del av tettstedet Kristiansand.

## Referanser
William Hamilton

**William Hamilton** (1730–1803) var en britisk diplomat, antikvar, arkeolog og vulkanolog.

## Liv og virke
Hamilton var fjerde sønn av Archibald Hamilton, guvernør på Jamaica. Han var offiser i 3rd Foot Guards i 1747 og forfremmet til løytnant i 1753. Han forlot hæren etter at han inngikk ekteskap med Catherine Barlow, datter av Hugh Barlow, den 25. januar 1758. Catherine døde 25. august 1782. Paret hadde ingen barn.

Hamilton var Storbritannias minister ved hoffet i Napoli i perioden 1764–1800. Mens han var der, studerte han lokal vulkansk aktivitet og jordskjelv, og skrev en bok om den gamle romerske byen Pompeii. Han samlet greske vaser og andre antikviteter, og solgte deler av samlingen sin til Britisk Museum i 1772. En liten del av hans andre samling gikk ned med «HMS Colossus» under transport til Storbritannia i 1798. Den gjenværende delen av den andre samlingen ble katalogisert for salg på auksjon hos Christie's, da Thomas Hope steppet inn i siste liten og kjøpte restene av Hamiltons andre samling av hovedsakelig sør-italienske vaser. Hamilton utga blant annet bøkene *Antiquités étrusques, grecques et romaines* (1766–67) og *Observasjoner på Vesuv* (1772).

Hamilton var ridder av Order of the Bath og medlem av Det kongelige råd.

## Hyllest
Hamiltons liv er beskrevet av Susan Sontag i hennes roman *The Volcano Lover: A Romance*.

I Dessau-Wörlitz Garden Realm er det en øy i en innsjø hvor det på toppen er en modell av Vesuv. Her pleide Hamilton iscenesette fyrverkeri som syntes å komme fra et utbrudd av vulkanen, for å underholde sine gjester. Ved foten av fjellet på øya er det en bygning som er ment å antyde dette som Hamiltons hjem i Pompeii.

## Priser og utmerkelser (utvalg)
* 1770 – Copleymedaljen

## Referanser


## Eksterne lenker
Skarpengland

**Skarpengland** er et tettsted i Vennesla kommune i Agder. Før kommunesammenslåingen i 1964 var Skarpengland en del av Øvrebø kommune. Tettstedet har  innbyggere per 1. januar . Skarpengland ligger ved riksvei 9, ca. 23 kilometer nordvest for Kristiansand sentrum, og omtrent syv kilometer vest for tettstedet Vennesla.

Geografien i området ved tettstedet er prega av at det store raet fra istiden går her. I dalbunnen er det grus og i høyden kan en finne store hauger med flyttestein, bl. a. Kniben ved Sangeslandsvannet litt vest for tettstedet.

Stedet ligger i et nedbørsrikt område hvor det ofte er mye snø. Loland og Sandripheia i nærheten er populære vinterutfartsområder for distriktet.

## Referanser
Siŋŋičohkka

**Siŋŋičohkka** er et fjell i Kebnekaise-massivet i Kiruna kommune. Dets to høyeste topper ruver henholdsvis 1704 og 1678 meter over havet. 

På nordsiden av fjellet går dalføret Siŋŋivággi i vest-øst-retning. Innsjøen Siŋŋijávrrit ligger omtrent i midten av dalen. Elvene Siŋŋijohka og Šiellajohka renner henholdsvis vestover og østover gjennom dalen.

Sør for fjellet går dalføret Láddjuvággi.

## Fotnoter
Láddjuvággi

**Láddjuvággi** er et dalføre i det sentrale Kebnekaise-området. Láddjuvággi går i en vest-øst retning. I dalen ligger Kebnekaise fjellstasjon og innsjøen Láddjujávri.

Grensen mellom Gällivare og Kiruna kommuner går gjennom dalen
Kaitumjaure

**Kaitumjaure** (nordsamisk: *Gáidumjávri*) er navnet på tre fjellsjøer i Kaitumelvas øvre løp, vest-sørvest for Kiruna i Norrbottens län, Sverige. 

Den største av innsjøene er Vuolip Gáidumjávri (nedre) som ligger 577 moh. Gaska Gáidumjávri (mellomste) ligger 582 moh, og på samme nivå – bare skilt av et lite sund – ligger den minste av de tre, Bajip Gáidumjávri (øvre). 

Ved vestenden av sistnevnte ligger *Kaitumjaurestugorna* ved Kungsleden.

## Referanser
Gengangere (TV-film 1962)

***Gengangere*** er en norsk Fjernsynsteater-versjon av Henrik Ibsens *[[Gengangere]]* som ble sendt på NRK den 13. desember 1962.

## Rolleliste

## Eksterne lenker
*
Láddjujávri

**Láddjujávri** er en avlang innsjø i dalføret Láddjuvággi i Kiruna og Gällivare kommuner, omtrent midt mellom Nikkaluokta och Kebnekaise fjellstasjon. Sommerstid går det båttrafikk på innsjøen, som forkorter gangstrekningen til fjellstasjonen med cirka 6 km for den som vandrer fra Nikkaluokta.

## Referanser
Filchnerfonna

**Filchnerfonna** er et breområde på Spitsbergen, Svalbard og dekker et areal på 200 km². Filchnerfonna ligger i Sabine Land, vest for Vivienberget og Malte Brunfjellet, ca. 70 km nordøst for Longyearbyen.

Filchnerfonna har sitt navn etter den tyske oppdageren Wilhelm Filchner, som besøkte dette området i 1911.

## Referanser
Forlaget Reportasje

**Forlaget Reportasje** er et norsk forlag.

Det er drevet av forfatteren og journalisten Egil Ulateig, som selv har gitt ut flere bøker på andre forlag, også på Forlaget Reportasje. Ulateig fagområde er nordmenn som kjempet for tyskerne under andre verdenskrig, og flere av bøkene hans har dette som tema. Han har flere ganger skapt debatt og avisoverskrifter grunnet avsløringer og/eller påstander han har kommet med i sine bøker.

Forlaget har faktadokumentarer som sin nisje.

## Utvalg av bøker
*Egil Ulateig: *De gode mot de onde*, 1999 – ISBN 8299529905
*Egil Ulateig: *Veien mot undergangen, historien om norske frontkjempere* 2002 – ISBN 8299529921
*Egil Ulateig: *Vergeløs, historien om Marit Sjongs liv før og etter døden* 2002 – ISBN 8299529913
*Egil Ulateig: *Korsfestelsen, historien om Ragnvald Skrede og Vågå*, 2003 – ISBN 8299529948
*Geir Brenden, Egil Ulateig: *Nordmennene på østfronten, deres egen historie i bilder*, 2005 – ISBN 8299529972
*Egil Ulateig: *Fordømte engler, norske kvinner på østfronten*, 2005 – 8299529964
*Egil Ulateig: *Jakten på massemorderne, en dokumentarbok*, 2006 – ISBN 8299529980
*Egil Ulateig: *Stjerneskudd: Ola Plassen 1907-1930*, 2007 – ISBN 9788299529990
*Egil Ulateig: *I Jesu navn: Krigens siste offer*, 2008 – ISBN 9788299529938
Hvordan man gjør gutter av menn

***Hvordan gjøre gutter av menn*** (originaltittel: *Repmånad*) er en svensk filmkomedie fra  regissert av Lasse Åberg. Hovedrollene spilles av Åberg, Janne «Loffe» Carlsson og Ted Åström.

## Handling
Televerksansatte Helge Jonsson blir innkalt til repetisjonsøvelse i sitt gamle regiment. Der treffer han sine gamle kompiser fra førstegangstjenesten; Lövgren, Tallroth, Gurkan, Öberg og gruppesjefen Larsson. Journalisten Bea har tatt seg jobb i garnisonsbutikken i en dekkoperasjon for å kunne lage reportasje om øvelsen; hun blir svært begeistret for den blyge Jonsson. Ute i felten utarter øvelsen raskt når det viser seg at Lövgren og Tallroth er mest interessert i å sjekke jenter på stedets hotell.

## Om filmen
Det finnes store likheter mellom *Hvordan man gjør gutter av menn* og Åbergs neste film, *[[Selskapsreisen]]* fra . Dels er mange av skuespillerne de samme, dels er humoren basert på at publikum skal kunne kjenne seg igjen i pinlige situasjoner, hverdagskomikk o.l. Den blyge Helge Jonsson er en tidlig inkarnasjon av Stig-Helmer Olsson, som er hovedfiguren i *Selskapsreisen*, og Weiron Holmbergs Tallroth er nesten identisk med Holmbergs rolle som Robban i *Selskapsreisen*.

Eksteriørscenene er innspilt utenfor jernbanestasjonen i Uppsala og på Upplands signalregemente i Uppsala. Butikken der kompisene kjøper maling heter *Blå Huset* og ligger i utkanten av Sollentuna. Scenen ved broen som blir «sprengt» av et fiendtlig fly er innspilt i Ekolsund mellom Sigtuna og Bålsta. Golfbanen i nærheten av militærleiren i filmen, tilhører i virkeligheten Täby Golfklubb. Dansebandet på hotellet er Jörgen Edman & Polarna og låtene de spiller heter «Eva», «Välkommen hem» og «Vid mitt fönster». Vinmonopolet ligger i Sigtuna.

Sangen som blir sunget i en av filmens scener, er drikkevisen *Telefonen*.

Filmen fikk en overveiende dårlig mottagelse av filmkritikerne. Hans Schiller i *[[Svenska Dagbladet]]* skrev: «En film som rider på fördomar och billiga snabbvitsar, en film vars enda innovation är att landstormens lilla lotta förvandlats till undersökande reporter.» (norsk oversettelse: «*en film som spiller på fordommer og billige vitser, en film hvor det eneste originale er at [[Landstormens lilla Lotta|*Landstormens lilla lotta*]] forvandles til undersøkende reporter.*») Jan Aghed i *[[Sydsvenska Dagbladet|Sydsvenskan]]* skrev: «*Jag er klar over at Åberg kommer til å få mange lattersalver i salongen, men det betyr ikke at filmen hans ikke bygger på en dyp forakt for publikum.*»

Til tross for dårlige kritiker ble filmen en stor suksess på kino og ble sett av omtrent 1,5 millioner kinobesøkere.

## Rolleliste (utvalg)

## Referanser


## Eksterne lenker
*
Bastansjö

**Bastansjö** (sørsamisk: *Bastanjaevrie*) er en liten bygd i Storumans kommun i Västerbottens län. Bygden befinner seg 454 meter over havet og har vært bebodd siden 1836.

## Eksterne lenker
* Storumans byar: Bastansjö
Norrberg

**Norrberg** er en bebyggelse i Storumans kommun i Västerbottens län. Bygden ligger cirka 20 kilometer utenfor Storuman.
Varanus priscus

***Varanus priscus*** er en utdødd varanart fra Australia, og er den største kjente landlevende øglen.

Størrelsen er svært omdiskutert ettersom det ikke er funnet komplette skjeletter. Det har tidligere vært antatt en total lengde på 7&nbsp;m, og en vekt på 600&ndash;620&nbsp;kg. I&nbsp;2002 hevdet derimot Stephen Wroe at maksimal total lengde var 4,5&nbsp;m, og maksimal vekt 331&nbsp;kg. Gjennomsnittslengden kan ha vært 3,45&nbsp;m med en vekt på 118&ndash;158&nbsp;kg, men dersom gjennomsnittslengden var 2,3&nbsp;m, var vekta bare 97&nbsp;kg.

R.E. Molnar beregnet i 2004 kroppslengden til maksimalt 3,8&nbsp;m, og total lengde inkludert halen til 7&nbsp;m. Gjennomsnittlig vekt var 320&nbsp;kg, og med en total lengde på 7&nbsp;m kom vekta opp i 1940&nbsp;kg.

Australia hadde, i likhet med blant annet Europa og Nord-Amerika, en megafauna i pleistocen. Andre arter er det planteetende pungdyret *[[Diprotodon]]*, pungløven *[[Thylacoleo carnifex]]*, skilpadden *[[Meiolania]]*, madtsoiide slanger og krokodillen *[[Quinkana]]*. Det er ikke kjent hvorfor dyrene i megafaunaen dødde ut, men de forsvant samtidig med at de første menneskene kom til kontinentet. Noen kryptozoologer hevder at *Varanus priscus* fortsatt lever, men det finnes ingen bevis for denne påstanden.

Det er nå påvist at komodovaranen har giftkjertler i underkjeven. Sannsynligvis hadde *Varanus priscus* også giftkjertler, noe som gjør den til det største giftige dyret som noengang har levd.

Arten ble vitenskapelig beskrevet under navnet *Megalania prisca* av Richard Owen i 1859. Systematikerne regner alle nålevende, og de fleste utdødde, varaner til slekten *[[Varanus]]*. Det er nå vist at *Megalania* er nærmest beslektet med de nålevende indo-australske varanene, og at komodovaranen er søsterarten til *Varanus priscus*. Dette betyr at det er rett å plasserere arten i *Varanus*, men slektsnavnet *Megalania* blir likevel fortsatt mye brukt.

## Referanser


## Eksterne lenker
* 
* Museum Victoria – ''Megalania prisca''
* Digital Journal – Australia’s ancient super lizard Megalania was venomous
* Animal Planet – ''Megalania''
Shuffleboard

**Shuffleboard** er en idrett som spilles på et brett, enten innendørs eller utendørs, der forskjellige skiver eller pucker blir sendt glidende bortover en smal bane ved hjelp av gripestenger. Målet er å få dem til å legge seg i de markerte poengfelta. Man kan spille singel eller dobbel.

## Eksterne lenker
* Norges Shuffleboardforbund
Sven Nielsen

**Sven Nielsen** (1883–1958) var en norsk offiser, forretningsmann og Høyre-politiker fra Stavanger. Han var stortingsrepresentant for kjøpstedene i Vest-Agder og Rogaland fylker i fire perioder fra 1934 til 1953 og konsultativ statsråd, senere handelsminister, i Johan Nygaardsvolds regjering under krigen. 

Han gikk Krigsskolen og bodde så en del år i Harstad, der han tjenestegjorde som offiser, underviste ved underoffiserskolen og arbeidet med sjøforsikring. Fra 1923 til 1925 var han Harstad bys ordfører. I 1925 flyttet han tilbake til Stavanger for å tiltre som administrerende direktør i Stavanger nye sjøforsikringsselskap. Han tjenestegjorde samtidig som kaptein og senere major i Hæren.

Han ble valgt til Stortinget i 1934 og ble gjenvalgt tre ganger. Nielsen «var i 1930-årene Høyres fremste målbærer i kampen for å styrke forsvaret». 

22. mai 1940 ble han utnevnt til konsultativ statsråd i Johan Nygaardsvolds regjering. Fra 1941 til 1945 ledet han Statens revisjonskontor i eksil i London. Fra 12. mars til 25. juni 1945 var han handelsminister. Han var med i Regjeringsdelegasjonen som styrte på vegne av regjeringen fra 14. mai 1945 til regjeringen i sin helhet vendte tilbake til Norge fra eksil. I tillegg til Handelsdepartementet var han da fungerende sjef for Arbeidsdepartementet og Skipsfartsdepartementet.

## Referanser


## Eksterne lenker
*
Halogenid

**Halogenid** eller **halid** er et kjemisk forbindelse som er dannet av ioner fra halogener og et kjemisk element eller radikal, som er mindre elektronegativt (eller mer elektropositivt) enn halogenidet. 

En halogenid-ion er en negativt ladet ion fra den 7. hovedgruppe eller, mer presis, den 17. gruppe av periodesystemet, det kan være fluorid (F-), klorid (Cl-), bromid (Br-), iodid (I-) eller astatid (At-). Alle disse ioner finnes i halogener.

Man skjelner mellom 
* **Saltlignende halogenider**, halogenider som har ionebindinger (salter). Eksempler er natriumklorid (NaCl) og kaliumbromid (KBr).
* **Kovalente halogenider**, halogenider som har kovalente bindinger. Eksempler er hydrogenhalider som hydrogenklorid (HCl) og interhalogenforbindelser som bromklorid.
* **Komplekse halogenider** halogenider med halogenid-ioner som kompleksligander som eksempelvis tetrachloroplatinat-ionen  [PtCl4]2−.

## Se også
* Halogener
* Salt

## Eksterne lenker
* 
* halogenidprøven
Havfolk

* *Ikke til å forveksles med [[Havfolkene]]*
**Havfolk** er et fiktivt folkeslag som bor under vann, og er brukt i J.K. Rowlings bokserie, Harry Potter. I bøkene bor de på bunnen av Galtvort-sjøen, der de har bygget sin egen landsby. Havfolkene, som kentaurene, avslo å bli omtalt som mennesker, og ikke dyr, da det ble foreslått at mennesker var de som kunne forstå språket, og hadde intelligens nok til å forstå alt som krevdes. Havfolket er beskrevet med at de har en gråaktig hud, og vilt, grønt hår. Når de er over vann snakker de havsk, men under vann kan mennesker uten kunnskaper om havsk, forstå dem.
Harmonisk funksjon

En **harmonisk funksjon** er en to ganger kontinuerlig deriverbar funksjon som tilfredsstiller Laplace-ligningen.

## Definisjon
Gitt *f* : **R***n* → **R**, og **U** en åpen delmengde **R***n*, er *f* *harmonisk* over **U** dersom *f* er kontinuerlig deriverbar to ganger mot **U**, og 
: \sum_{i=1}^n \frac{\partial^2f}{\partial x_i^2} = 0 
i hvert punkt i **U**. Denne ligningen kalles Laplace-ligningen. Andre skrivemåter er 
: \nabla^2f = 0  
eller 
:\ \Delta f = 0.
Peter Hald

**Peter Fredrik Edvard Hald** (1940–2025) var en svensk regissør og produsent.

## Filmografi
### Regi (utvalg)
* 1985 – *[[Selskapsreisen 2]]*
* 1980 – *[[Selskapsreisen]]*
* 1979 – *[[Hvordan man gjør gutter av menn]]*

## Referanser


## Eksterne lenker
*
Conan – Barbaren

***Conan – Barbaren*** (originaltittel: *Conan the Barbarian*) er en amerikansk fantasy-action- og eventyrfilm fra 1982 regissert av John Milius. Filmen handler om Conan, som blir solgt som slave etter at foreldrene blir drept av en krigsherre som legger landsbyen hans i runiner. Etter mange år som slave og gladiator legger han ut på en reise for å hevne sine foreldre. Hovedrollen spilles av Arnold Schwarzenegger, mens andre sentrale biroller spilles av James Earl Jones, Sandahl Bergman, Mako og Max von Sydow.  

Filmen fikk blandet mottakelse av de amerikanske filmkritikerne og ble en moderat publikumssuksess. Sandahl Bergman ble tildelt både en Saturn Award og en Golden Globe for sin innsats i filmen. 

*Conan – Barbaren* ble Arnold Schwarzeneggers gjennombrudd som skuespiller. Den ble i 1984 etterfulgt av *[[Conan ødeleggeren]]*, også den med Schwarzenegger i hovedrollen. I 2011 kom en mindre vellykket en nyinnspilling med Jason Momoa i tittelrollen.

## Handling

Handlingen foregår for over 12 000 år siden, til den oppdiktede tidsalderen Hyborian Age (14 000 – 10 000 f.kr). 

Conan er en liten gutt som opplever å få foreldrene drept når krigsherren Thulsa Doom angriper landsbyen han bor i. Han blir deretter solgt som slave. En dag blir han solgt og deretter brukt som gladiator. Hans naturlige styrke og villskap gjør ham uslåelig i ringen, og eieren lar ham omsider studere litteratur og sverdkunst. Som voksen blir Conan mer og mer besatt etter hevn over de som drepte hans foreldre og etter en tid bestemmer eieren for å la ham gå. På veien får han følge av tyven Subotai og valkyrien Valeria. Sammen begir de seg på vandring sørover, på jakt etter rikdom og hevn. Eneste spor Conan har etter sine foreldres drapsmenn er minnet om et slangesymbol.

## Om filmen
### Popularitet og økonomi
*Conan* ble en moderat publikumsuksess. Den innbrakte 39,5 millioner dollar i USA og 29,3 millioner utenfor. Noe som gav en total på 68,9 millioner dollar. Den havnet på 17. plass over de mest innbringende filmene i USA i 1982.

Produksjonskostnadene var på 16 millioner dollar.

### Filmanmelderne
Filmen fikk blandet mottakelse av kritikerne, noe som gjenspeiles i at den har oppnådd 66 % på Rotten Tomatoes. Den amerikanske filmanmelderen Roger Ebert gav den 3 av 4 stjerner, mens Leonard Maltin gav den 2,5 av 4 stjerner.

''VG'' og ''Dagbladet'' gav den terningkast tre. CINERAMA gav den terningkast fem i 2001.

### Priser og nominasjoner
Sandahl Bergman ble i 1983 tildelt både en Saturn Award og en Golden Globe for sin innsats i filmen. Filmen ble nominert til ytterligere fire priser ved Saturn Award.

### Innspilling
Det meste av filmen ble innspilt i Spania, på steder som Andalucía, Castilla y León og Castilla-La Mancha. Noe ble også innspilt i Britisk Columbia, Canada.

Innspillingen startet høsten 1980 og filmen var opprinnelig klart til visning jula 1981, men Universal mente at flere av scenene var for voldelig og krevde at dette ble tonet noe ned. Endringer ble derfor foretatt og premieren ble utsatt til våren 1982.

## I rollene

## Referanser


## Eksterne lenker
*
Flintholmen

**Flintholmen** er en liten øy i James I Land på Spitsbergen, Svalbard. Coraholmen Flintholmen i Ekmanfjorden, som er en sidefjord til Isfjorden.

I 1896 gjorde Sefströmbreen et større fremstøt, et surge, hvor hele brefronten rykket frem og tok med seg deler av fjordbunnen i Ekmanfjorden. Bunnmaterialet ble skjøvet fremover og deponert på Flintholmen. 

Flintholmen er en del av Nordre Isfjorden nasjonalpark.

## Eksterne lenker
*
Gargnäs

**Gargnäs** (umesamisk: *Dráhkie*) er et småsted i Sorsele kommune, som ligger cirka 50 km sørøst for tettstedet Sorsele på det smale neset mellom elven Gargån og *Hemsjön*.

## Etymologi
Gargnäs, Gargån og lappskattelandet Karko har fått sine navn etter det samiska ordet *kárku*, som betyr en mindre strekning med tørr mark i en myr eller i et myrlendt terreng.

Gargnäs er noen ganger også blitt kalt Dragnäs. Detta har gitt opphav til det samiske navnet *Dráhkie*. *Drag* er et svensk dialektord som betyr «smalt nes». Ettersom stedet befinner seg på et smalt nes mellom Gargån och Hemsjön, var det et egnet sted for samer å ta seg frem i sine båter.

## Historie
Gargnäs befinner seg i et område som i begynnelsen av 1700-tallet var en del av lappskattelandet *Karko*. På stedet *Draati* mellom Gargån og *Hemsjön* fantes det en gammel reinvall, der samene i en periode hadde sitt oppholdssted. På selve reinvallen ble bygningen ved navn Gargnäs oppført i 1756 av *Hans Mårtensson*, sønn av samen *Mårten Turesson* og *Barbro Hansdotter*, som var datteren til den første klokkeren i Sorsele, *Hans Ersson*. Hans Mårtensson övertok også skatten for lappskattelandet Karko. Noen år senere sluttet brorern Nils seg til, og overtok halvparten av området som Hans hadde ryddet.

## Gargnäs kirke
I Gargnäs finnes det en trekirka fra 1911. I 1962 ble Gargnäs forsamling utskilt fra Sorsele forsamling som en egen menighet. I 2006 ble denne menigheten gjenforent med Sorsele forsamling.

## Infrastruktur
Gargnäs har en egen flyplass, som kalles Garglanda. Den er den eneste flyplassen i Vindelådalen.

## Foreningsliv
Stedet har et bedriftslag i fotball som trener i Lund. Laget Gargnäs ble grunnlagt foran sesongen 2005, og fikk begynne i division 3B. I 2006 vant laget innendørscupen med 32 lag som MFF-support arrangerte i kombihallen i Malmö. I serien rykket laget samme år opp til divisjon 2.

Laget har spilt i superettan.

## Referanser


## Eksterne lenker
* Gargnäs hjemmeside
* Sorsele kommunes side om Gargnäs
* Fotball-laget Gargnäs i Lund
* Gargnäs kirke
* [Gargnäs flyplass](http://www.flygkartan.se/052761/Suddesjaur_(_Gargn%C3%A4s_))
Skål

**Skål** kan referere til:
* Skål (beholder)
** Petriskål, lav, rund skål som brukes til mikrobiologi.
* Skål (gest), i forbindelse med inntak av drikke.
** Eldbjørgdagen («Eldborgs skål»), merkedag.
** «Norges Skaal», drikkevise.
** «Gustafs skål», kongshymne.

## Se også
* Skåla (peker)
Ida Brun

**Adelaide Caroline Johanne Brun**, kjent som **Ida Brun** eller **Ida (de) Bombelles** (født 20. september 1792 på Sophienholm i Frederiksdal, død 23. november 1857 i Wien) var en dansk  sangerinne og danserinne. 

## Liv og virke
### Bakgrunn
Hun var datter av Constantin Brun og Friederike Brun, født Münter, og søster til C.F.B. Brun. Som datter av Friederike Brun var hun en del av hennes salong på Sophienholm i gullalderen.

### Sangerinne og danserinne
Ida Brun ble fra sin tidlige ungdom kjent for sine evner til å opptre med sang og dans. Særlig hennes såkalte *attityder* (en disiplin innenfor ballettkunsten) ble beundret av datidens kunstnere som for eksempel Goethe, A.W. Schlegel, Madame de Staël og spesielt Bertel Thorvaldsen. Kunsten var en slags mime, utviklet av Lady Hamilton i Napoli i 1790-årene. Ida Brun videreutviklet attitydene til små balletter og opptrådte bl.a. med sterkt farvet ansiktssminke som indisk danserinne.

Thorvaldsen akkompagnerte henne ofte på gitar og ble svært inspirert av hennes attityder. En gang han møtte henne og hennes mor i Roma, ba han henne danse iført morens sjal. 

19. mars 1803 ble det avholdt fest for å feire avstøpningen av Thorvaldsens «Jason med det gyldne skind» i gips. Verket var blitt godt  mottatt i det internasjonale kunstnerlivet i Roma og Thomas Hope hadde bestilt samme statue i marmor. Under festen danset Ida Brun og festet laurbærkrans rundt billedhoggeren.

Ida Brun opptrådte ikke for honorar eller lønn, ettersom hun kom fra en av de rikeste familier i Danmark. Det ble heller aldri solgt billetter til hennes eksklusive, private forestillinger. Ikke desto mindre ble hennes opptredener mere og mere et press og en byrde, og hun utviklet anoreksi.
Den opprinnelige Ida, som lignet sin særpregede mor, kan ses i Thorvaldsens byste. 

I 1816 giftet hun seg med den østerrikske sendemannen i Danmark, grev Louis Philippe de Bombelles (1780–1843). Ekteskapet ble oppfattet av flere som en uforståelig flukt. Bombelles var forbausende lite imponert av sin  kone og later til å ha hatt en utpreget humoristisk sans, som tiltalte Ida, som aldri mer behøvde å opptre. I sitt nye liv som madame Bombelles knyttet hun et varmt venninneforhold til keiser Napoleon Is enke Marie Louise av Østerrike.

## Gjengivelser av Ida Brun
* Thorvaldsen har portrettert Ida Brun 1809 i en byste, som finnes på Thorvaldsens Museum.
* Tegning fra 1805&ndash;10 av C.H. Kniep i Bakkehusmuseet.
* Maleri fra 1803 av P.F. Hetsch i privat eie.
* Maleri av J.L. Lund fra 1811 i Statens Museum for Kunst (Danmark).
* Foto i Det Kongelige Bibliotek.

## Kilder
* Ida Brun i Dansk Kvinnebiografisk Leksikon
* Ida Brun i Thorvaldsens brev
Eivind Ljøstad

**Eivind Ljøstad** (født 1967) er sjefredaktør i dagsavisen Fædrelandsvennen.

Han vokste opp på Saltrød i Arendal. Han er gift med Elisabeth Lindland, skuespiller, sanger og programleder fra Kilsund. Sammen har de tre barn.

Ljøstad har gått på medielinja på Mediehøgskolen Gimlekollen, og har grunnfag i statsvitenskap og mellomfag i historie ved Universitetet i Oslo.

Yrkesaktiviteten startet Ljøstad med som sportsjournalist i Agderposten. Han var så innom Forsvarets Forum, før han begynte i Dagbladet, hvor han var i 18 år, sist som nyhetsredaktør. Fra 2007 til 2009 var han administrerende direktør i reklamebyrået Dale+Bang.

I september 2009 overtok Ljøstad som redaktør i Agderposten etter Stein Gauslaa. I juni 2010 ble han ansatt som sjefredaktør i dagsavisen Fedrelandsvennen, og begynte i stillingen 9. august 2010, etter kun ett år i Agderposten.

## Referanser
Burkini

**Burkini** er en badedrakt for kvinner utviklet av libanesisk-australske Aheda Zanettis firma. Ahiida har også rettighetene til navnet Burqini som et registrert varemerke.
Betegnelsen er et nydannet, sammensatt ord, basert på burka og bikini.

Badedrakten burkini likner en heldekkende våtdrakt med innebygd hette, men den er laget av polyester, ikke latex, som også gjør den lettere å svømme med.
Drakten er laget i polyester og dekker hele kroppen unntatt ansiktet, hendene og føttene, i tråd med tradisjonelle muslimske regler for ærbarhet og anstendighet. Den ble beskrevet som den perfekte løsningen for muslimske kvinner som ønsket å bade og svømme, men som ikke ønsket å bruke «avslørende» badedrakter av vestlig type.

Muslimske teologer anser imidlertid ikke løsningen som perfekt, og har kritisert den fordi den ikke oppfyller kravet om å skjule kroppsformene.

En annen type badedrakt som muslimske kvinner kan bruke er veilkini som opprinnelig kommer fra Akaba i Jordan og MyCozzie-kolleksjonen som skal oppfylle kravene til anstendighet, utviklet av den Dubai-basert designeren Jenny Rose Nicholson og som har innebygd solbeskyttelsesfaktor 50.

## Referanser
Torre Reforma

**Torre Reforma** er en påbegynt skyskraper som blir Mexicos høyeste bygning når den står ferdig i slutten av 2014. Den blir 244 meter høy, og skal stå i Paseo de la Reforma nr. 483 i Mexico by, like ved siden av det som i dag er landets høyeste bygning, Torre Mayor (225,6 m). Bygningsarbeidet ble starta i mai 2008.

## Se også
* Liste over Mexico bys høyeste bygninger

## Eksterne lenker
*
Papyrella

**Papyrella** er en gresk sivbåt på den joniske øya Korfu i nordvestlig Hellas som ikke lenge er ved bruk, sist gang båttypen var dokumentert brukt var i 1987. Deretter var sivbåten benyttet for flere eksperimenter på Egeerhavet for å teste teorien om de første fartøyene som var brukt i oldtidens Hellas antakelig var sivfartøyer.

## Papyrella
På den store øya Korfu lå den fruktbare Ropa-sletten mellom en mindre fjellkjede i den nordlige enden som har form som en utbuktning og Korfu by samt høyder mot den sørlige enden som har form av en lang halvøy. Mye av jordbruket på Korfu er konsentrert på Ropa-sletten, men det er mindre myrområder der det vokser siv som ved landsbyen Liapádes i nordvest. Langt mot sør lå den store ferskvannslagunen Korisíon med et rikt dyreliv og vegetasjon. På Ropa-sletten var det fremdeles høstet inn siv betegnet som *«papyri»* (*[[Ferula communis]]* L.) selv om det er en gåte om hvordan den lokale betegnelsen på en sivplante som ikke er papyrus fra Egypt, hadde oppstått.

Hver år sent i juni ble sivplantene kuttet ned, og deretter lagt ute for å tørke under solen for en bestemt periode før arbeidet om å lage bunter kunne begynne. Men til forskjell fra andre sivbåtbyggerne rundt i verden tok den greske båtbyggeren fram trevirke som kan være gjenbrukt fra en utrangerte papyrellabåt for å lage et horisontalt «skjelett» med seks til åtte 3 meter lange lister spredt ut i triangulær form festet til tre tverrgående planker. Dette «skjelettet» som var gjenbrukt opptil tjue år av den lokale båteieren, sørget for en større stivhet i konstruksjonen enn normalt. Deretter ble buntene lagt rundt skjelettet for å danne et skrog av stilker som sluttet mot den spisse baugen i båten som var triangulært i form. Deretter ble mindre og lange bunter lagt oppå hverandre langs sidene for å danne en «bordkledning» rundt det flate «dekket» ned til de tverrgående planker som i andre varianter kunne være dekket med sivruller og tverrgående planker ovenpå.

Den typiske papyrellabåten kunne ha en avkuttet akterstevn eller rund akterstevn med to planker som «akterspeil», dermed var opptil 2,5 meter lang og 1,2 til 1,3 meter bredt med en høyde på 65&nbsp;cm fra bunnen til toppen på den bøyede baugen. Papyrellabåten vanligvis var bare brukt i lukket farvann, men også på ferd til sjøs for å fiske ute på havet. Normalt dro to mann ut med padleårer ute på dypere sjø for å hente opp fangne hummere i teiner. De lokale fiskere ment at deres sivbåtene var usenkelig. Etter hver dag ble båten trukket opp på landet og «hengt» i en galge etter baugen for å tørke ut. Den vanlige levealderen på sivbåten på Korfu skulle være på to til tre år.

Det var en større variant som mer eller mindre var to papyrellabåter som var slått sammen med hverandre akterstevn mot akterstevn med trenagler og tauverk til én stor båt på rundt fem til seks meter lengde med større lasteevne.

## Eksterne lenker
* Papyrella: Etterkommer etter steinalderfartøy?
* Greskspråkelig artikkel om papyrella med bilder
Blattniksele

**Blattniksele** (også skrevet *Blattnicksele*, umesamisk: *Bláhnage*) er et 54 hektar stort småsted i Sorsele kommune i Västerbottens län i landskapet Lappland i Sverige. Stedet hadde 205 innbyggere i 2000 og 187 innbyggere i 2005.

## Eksterne lenker
Blattnikseles hjemmeside
Paris–Bourges

**Paris–Bourges** er et fransk endags-sykkelritt som foregår i midten av oktober. Rittet går fra Paris til Bourges i departementet Cher.
Den første utgaven ble avholdt i 1913 og fram til 1949 var det et ritt for amatører. Siden 1990 har rittet blitt arrangert årlig.

## Vinnere

## Eksterne lenker
*
Nerva (holme)

**Nerva** (russ.: Нерва, svensk: *Nervö*, finsk: *Narvi*) er en russisk holme i Finskebukten. Holmen ligger rundt 20 km sør for fastlandet vest for Viborgbukta og rundt 16 km østnordøst for Sommers.

Før 1940 var Nervö en finsk utøy i Viborgs län. Et fyr ble oppført på holmen i 1867. 

Det nåværende fyret på Nerva er oppført av Russland etter 1945.

## Eksterne lenker
* I. Uschakoff: Karta öfver Finland, 1898: Beliggenhet for Nervö
* Artikkel om Nervö fyr i Nordisk familjebok, bind 37, spalte 736, 1925
* Lighthouses of Russia: Gulf of Finland
Torres City Santa Fe

**Torres City Santa Fe** er to skyskrapere under bygging i Santa Fe i Mexico by. De skal stå ferdig i slutten av 2011, og blir blant byens høyeste bygninger. Tårn 1 blir 200 meter høyt, mens tårn 2 blir hele 235 meter, noe som vil overgå dagens to høyeste bygninger i Mexico, Torre Mayor og Torre Ejecutiva Pemex. Skyskraperen vil tåle jordskjelv på opptil 8,5 på Richters skala. Bygginga starta i 2009.

## Se også
*Liste over Mexico bys høyeste bygninger

## Eksterne lenker
* Skyscrapercity – Torres City Santa Fe
* Skyscraperpage – Torre City Santa Fe I
Gimlekollen

**Gimlekollen** her flere betydninger:

*Kongsgård øvre-Gimlekollen –  bydel i Kristiansand
*Mediehøgskolen Gimlekollen – høgskole i Kristiansand
Bengt Palmers

**Bengt** **Gustaf** **Palmers** (født 2. april 1948 i Stockholm) er en kjent svensk filmmusikkomponist, manusforfatter, plateprodusent og filmprodusent.

Palmers har blant annet produsert og arrangert den internasjonalt kjente låten «Moviestar» med Harpo. Han har også hatt et nært samarbeid med Björn Skifs og har skrevet musikken til de tre første *[[Selskapsreisen]]*-filmene. Han var i mange år dommer i *[[Sikta mot stjärnorna]]* på Svensk TV4.

Da han forsøkte seg på en karriere i USA i slutten av 1970-årene brukte han som navn det mer engelskklingende *Ben G T Palmers*. Han har skrevet manus til filmen *Gøta kanal 2 – Kanalkampen* som han også laget musikken til.

I de seinere år har han blant annet vært jurymedlem i talentjaktsprogrammet *[[Fame Factory]]* på svensk TV3.

## Filmografi (utvalg)
### Filmmusikk
* 2006 – *[[Gøta kanal 2 – Kanalkampen]]*
* 1993 – *[[Drömkåken]]*
* 1991 – *[[Joker (film)|Joker]]*
* 1988 – *[[S. O. S. Selskapsreisen 3]]*
* 1988 – *[[Trøbbel (film)|Trøbbel]]*
* 1985 – *[[Svindlende forretninger]]*
* 1985 – *[[Selskapsreisen 2]]*
* 1984 – *[[Sköna juveler]]*
* 1980 – *[[Selskapsreisen]]*
* 1979 – *[[Jeg er med barn]]*
* 1968 – *[[Jag är nyfiken – blå]]*
### Manus
* 2006 – *[[Gøta kanal 2 – Kanalkampen]]*
* 1993 – *[[Drömkåken]]*
* 1991 – *[[Joker (film)|Joker]]*
* 1988 – *[[Trøbbel (film)|Trøbbel]]*
### Skuespiller
* 1995 – *[[Skynd deg å elske]]*

## Eksterne lenker
*
Rodsjer

**Rodsjer** (russ.: Родшер, svensk: *Rödskär*, finsk: *Ruuskeri*) er en russisk holme i Finskebukten. Holmen ligger rundt 16 km vestsørvest for Hogland. Dette er det vestligste russiske punkt i Finskebukten.

Før 1940 var Rödskär en finsk utøy i Viborgs län. Et fyr ble oppført på holmen i 1818. Fyret ble ombygd i 1886. 

## Eksterne lenker
* I. Uschakoff: Karta öfver Finland, 1898: Beliggenhet for Rödskär
* Artikkel om Rödskär fyr i Nordisk familjebok, bind 38, spalte 135, 1926
* Lighthouses of Russia: Gulf of Finland
Nalovardo

**Nalovardo** (umesamisk: *Nálluovárdduo*) er både et stedsnavn og et skisportanlegg i Sorsele kommune, ca. 10 km nordvest for tettstedet Sorsele. Anlegget har 14 bakker og tre heiser, samt en 15 km lang langrennsløype. Stedet leier ut både ski og hytter, og har en egen restaurant.

## Eksterne lenker
*  Nalovardos hjemmeside
Muisca (språk)

**Muisca**, også kjent som **chibcha** eller **mosca**, er et utdødd chibchansk språk som ble snakka av muiscafolket i Colombia fram til slutten av 1700-tallet. Karl III av Spania forbød språket 10. mai 1770, og det forble forbudt fram til 1990, men da var det for lengst utdødd. Det undervises i dag i muisca på en skole i kommunen Cota.

Navnevarianten chibcha har gitt navn til den chibchanske språkfamilien.

## Eksterne lenker
* 
*
Tunebo (språk)

**Tunebo** (*uw cuwa*) er et chibchansk språk som snakkes av 1800–3600 medlemmer av u'wa-folket i Colombia.
Suzhou Sports Center

**Suzhou Sports Center** (kinesisk: 苏州市体育中心) er en kombinert stadion/innendørsarena i Suzhou, Kina. Den blir vanligvis brukt til fotball, men den har også en innendørsarena som blir brukt til sporter som basketball og håndball. Hallen har tidligere holdt basketball-VM for kvinner og skal holde kamper i håndball-VM 2009. Fotballstadionet tar 35&nbsp;000 tilskuere, mens sportshallen tar 6000.
Avenida Chapultepec

**Avenida Chapultepec** er en av hovedveiene i Mexico by. Den forbinder sentrum av byen med Chapultepec, Tacubaya og Polanco, og møter blant annet Avenida de los Insurgentes i Glorieta de los Insurgentes. Deler av avenyen følger den gamle Chapultepec-akvedukten, som ble bygd over den tidligere Texcocosjøen av aztekerne for å frakte vann fra Chapultepec til sentrum av Tenochtitlán.